Nájomná zmluva
o nájme hrobového miesta uzatvorená v zmysle ustanovení zákona č. 131/2010 Z. z. o pohrebníctve v znení neskorších predpisov (ďalej len „zákon o pohrebníctve“) a § 663 až 668 Občianskeho zákonníka v platnom znení 
č. 202100001
	Čl. I	
Zmluvné strany

Prenajímateľ: 	Obec Vavrišovo
Tatranská ulica 40/121
		032 42 Vavrišovo 
		IČO: 00315834
		DIČ: 2020581695
		Bankové spojenie: Prima banka Slovensko, a.s. L.Hrádok, 
číslo účtu: IBAN: SK09 5600 0000 0016 0374 7001             
		zastúpená: Ľubicou Chlebovou, starostkou
(ďalej len „prenajímateľ)
a
Nájomca: 	Matilda Brtáňová
		Homolova 25 
841 02 Bratislava
(ďalej len „nájomca“)
Č. II
Predmet zmluvy

1.	Predmetom tejto zmluvy je nájom hrobového miesta, ktoré sa nachádza na cintoríne v obci Vavrišovo, a ktorého prevádzkovateľom je Obec Vavrišovo:
	časť cintorína:				Starý cintorín – I.1
	číslo miesta:				433
	typ (hrob, hrobka, urnové miesto):	dvojhrob
na uloženie ľudských pozostatkov nebohého:
meno a priezvisko: Ján Paštrnák, dátum narodenia: 24.4.1909, dátum úmrtia: 15.2.1969
meno a priezvisko: Matilda Paštrnáková, rod. Majzlíková, dátum narodenia: 9.11.1912, dátum úmrtia: 28.12.1990
meno a priezvisko: Matúš Paštrnák, dátum narodenia: 8.10.1996, dátum úmrtia: 11.1.1997
meno a priezvisko: Anna Paštrnáková, rod. Hybenová, dátum narodenia: 15.7.1942, dátum úmrtia: 7.11.1998 - na dobu neurčitú

Čl. III
Cena nájmu a jej úhrada

1.	Cena nájmu hrobového miesta číslo 433 v pohrebisku Obce Vavrišovo je podľa cenníka služieb poskytovaných prevádzkovateľom pohrebiska uvedeného v Prevádzkovom poriadku pohrebiska Obce Vavrišovo v sume 30,00 EUR na obdobie 10 rokov odo dňa účinnosti nájomnej zmluvy. 
2.	Cena nájmu je splatná do 15 dní odo dňa uzatvorenia nájomnej zmluvy v hotovosti do pokladne obce alebo na účet obce uvedený v záhlaví tejto zmluvy.
3.	Nájomné na ďalšie obdobie (t.j. ďalších 10 rokov) je splatné vždy najneskôr mesiac pred uplynutím lehoty, dokedy je nájomné zaplatené. Na zaplatenie nájomného v dostatočnom predstihu, najneskôr tri mesiace pred uplynutím lehoty, dokedy je nájom zaplatený, vyzve nájomcu prenajímateľ.
4.	V prípade, že nebude známa adresa nájomcu, bude vyzvaná na úhradu ďalšia blízka osoba.

Čl. IV
Povinnosti nájomcu hrobového miesta

1.	Nájomca hrobového miesta je povinný:
a)	dodržiavať ustanovenia prevádzkového poriadku, ktoré sa týkajú povinností nájomcu hrobového miesta
b)	užívať hrobové miesto podľa nájomnej zmluvy
c)	udržiavať prenajaté hrobové miesto a jeho okolie v rozsahu 20 cm v estetickom stave na vlastné náklady
d)	písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa § 17 ods. 4 písm. a) zákona o pohrebníctve
e)	udržiavať poriadok na pohrebisku

Čl. V
Ďalšie dojednania

1.	Nájomca má právo umiestniť do zmluvne dojednaného hrobového miesta v pohrebisku obce Vavrišovo ľudské pozostatky nebohého podľa tejto nájomnej zmluvy.
2.	Nájomca nie je oprávnený nakladať akýmkoľvek spôsobom s prenajatým hrobovým miestom, t.j. nesmie ho predať, vymeniť atď. 
3.	Nájomca môže do hrobového miesta, ako predmetu nájmu podľa tejto zmluvy, umiestniť ďalšie spopolnené ľudské pozostatky svojho príbuzného, pričom si musí splniť voči prevádzkovateľovi pohrebiska oznamovaciu povinnosť.
4.	Prevádzkovateľ pohrebiska sa počas trvania nájomnej zmluvy zdrží zásahov do hrobového miesta okrem prípadov, keď je potrebné bezodkladne zaistiť bezpečné prevádzkovanie pohrebiska alebo miesto nie je v estetickom stave. V prípade ohrozenia bezpečného prevádzkovania hrobového miesta prevádzkovateľ bude písomne informovať nájomcu o tejto skutočnosti.

Čl. VI
Skončenie nájmu

1.	Pri úmrtí nájomcu hrobového miesta má prednostné práva na uzavretie nájomnej zmluvy blízka osoba alebo osoba určená závetom, notárskym osvedčením o dedičstve po nebohom.  Ak je blízkych osôb viac, tá blízka osoba, ktorá sa prihlási ako prvá. Toto právo môže uplatniť blízka osoba najneskôr do jedného roka odo dňa úmrtia nájomcu.
2.	Na vypovedanie nájomnej zmluvy musí prevádzkovateľ nájomcu vopred písomne upozorniť, a to najmenej 6 mesiacov predo dňom, keď sa má hrobové miesto zrušiť.  
3.	Vypovedať nájomnú zmluvu môže prevádzkovateľ z týchto dôvodov:
a) závažné okolnosti na pohrebisku znemožňujú nájom hrobového miesta
b) pohrebisko sa zruší
c) nájomca ani po upozornení nezaplatil nájomné za hrobové miesto do dvoch mesiacov, po uplynutí lehoty, na ktorú bolo nájomné zaplatené. 
5. Výpovedné lehoty sú upravené v § 22 ods. 5, ods. 7 a ods. 8 zákona o pohrebníctve.
6. Povinnosti prevádzkovateľa pohrebiska pri rušení hrobového miesta sú upravené  v § 22 a § 23 zákona o pohrebníctve.

Čl. VII
Spoločné a záverečné ustanovenia

1.	Práva a povinnosti zmluvných strán neupravené touto zmluvou sa riadia ustanoveniami Občianskeho zákonníka, zákonom o pohrebníctve a platným Všeobecne záväzným nariadením - Prevádzkovým poriadkom pohrebiska Obce Vavrišovo.
2.	Obsah tejto zmluvy je možné zmeniť iba dohodou zmluvných strán formou písomného dodatku k nej.
3.	Zmluva je vyhotovená v dvoch exemplároch, z ktorých každá zmluvná strana obdrží po jednom vyhotovení.
4.	Nájomca svojim podpisom potvrdzuje, že v zmysle zák. č. 18/2018 Z. z. o ochrane osobných údajov v platnom znení dáva prevádzkovateľovi pohrebiska súhlas na spracovanie jeho osobných údajov po dobu trvania Nájomnej zmluvy, v zmysle § 17 ods. 4 písm. a) bod 1d) zákona o pohrebníctve.
5.	Zmluva nadobúda platnosť podpisom oboma zmluvnými stranami a účinnosť dňom 29.01.2021.
6.	Zmluva je zverejnená podľa osobitného predpisu.
7.	Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

Vo Vavrišove dňa: 14.01.2021

….....................................			    	     .........…......................
      prenajímateľ						     nájomca
   Ľubica Chlebová 					        Matilda Brtáňová	
starostka